લખનઉ. 25 ઑગસ્ટઃ અયોધ્યામાં 84 કોસી યાત્રાની જાહેરાત બાદ આ યાત્રા પૂર્ણ ના થાય તે માટે અયોધ્યા, ફૈઝાબાદ, બસ્તિ, બહરાઇચ શ્રાવસ્તિ, ગોરખપુર, સહિત છ જીલ્લામાં આરએઅફસ પોલીસ અને પીએસીના જવાનોને તૈનાત કરવામાં આવ્યા છે. હકીકતમાં મુખ્યમંત્રી અખિલેશ યાદવને સુચના મળી છે કે જો આ યાત્રા પુરી થશે, તો રાજ્યમાં તોફાનો થઇ શકે છે. દિગ્વિજય સિંહે ટ્વીટ કર્યુ છે કે અયોધ્યાની આ મેચ ફીક્સ છે, જો કે લોકો અખીલેશની સફળતા અને વિહિપના આ પ્રયાસને ફ્લોપ શો કહે છે, પરંતુ સત્ય તો એ છે કે આ માત્ર ભાજપ માટે ફ્લોપ શો છે, સપા અને વિહિપ માટે આ એક હીટ શો સાબીત થાય છે.